### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 26. februar 2020 har vedtaget Magistratens indstilling i overensstemmelse med erklæring fra Teknisk Udvalg af 24. februar 2020.

Venstres byrådsgruppe kunne tiltræde indstillingen med forbehold for, at der vælges en bus-rapid-transit løsning (BRT).

Enhedslisten de Rød-Grønne kunne tiltræde indstillingen med bemærkning om, at alternativet med [adresse] ikke ønskes undersøgt som en mulig løsning.

Dansk Folkepartis byrådsgruppe kunne ikke tiltræde indstillingen.

Præcisering af opgave, valg og fravalg af alternativer mv. med henblik på projektafklaring, anlægsoverslag, miljøvurdering (VVM) mm.

### Resumé

Med henblik på at sikre gode rammer for bæredygtig vækst har Aarhus Byråd prioriteret udvikling af attraktiv og højklasset kollektiv transport i [adresse].

Byrådet traf i maj 2018 en bygherrebeslutning om det videre arbejde med projekterne og en myndighedsbeslutning om planlægning og miljøvurdering (VVM). Beslutningerne indebar en trinvis afklaring af projektet.

For at målrette rådgivningsopgaven lægges der nu op til beslutninger om målsætninger for projektet, afgrænsning af undersøgelsernes indhold samt valg og fravalg af alternativer. Desuden lægges op til beslutning om en strategi for udvikling af depot og servicecentre.

### Indstilling

Det indstilles:

At 1) Projektafklaring og miljøvurderinger fortsat tager udgangspunkt i målsætninger om, at realisere højklasset og attraktiv kollektiv trafik, jf. afsnit 5.1.

At 2) Projekt og miljøvurdering for strækningerne ”[adresse] Ø-Banegården” og ”Lisbjergskolen–E45” har letbane som hovedforslag jf. afsnit 5.2.

At 3) Strækningen ”Spanien–Brabrand” har letbane som hovedforslag og en bus-rapid-transit løsning (BRT) som alternativ. Begge belyses med afsæt i identiske målsætninger, jf. afsnit 5.2.

At 4) Teknik og Miljøs kortlægning af berørte byrum indgår i grundlaget for det videre arbejde, jf. afsnit 5.3.

At 5) Projektet fremlægger forslag til hvordan allé-beplantning på [adresse] kan fastholdes og styrkes.

At 6) Anbefalingerne vedr. trafikoplæg samt strategi for depoter og servicecentre tiltrædes. Som konsekvens heraf undersøges supplerende decentrale løsninger og udviklingsmuligheder for faciliteterne i [adresse], og spor til depot og værksted via Jacob Iversen udgår af projektet, jf. afsnit 5.4.

At 7) Undersøgelserne af en fremskudt realisering af [adresse] belyser alternative driftssituationer og afledte behov for sporarbejder i området øst for [adresse] og i [adresse].

At 8) Anbefalingerne vedr. valg og fravalg af alternativer tiltrædes som grundlag for det videre arbejde, så udgangspunktet herefter er et justeret hovedforslag og et alternativ ved [adresse], jf. afsnit 5.5.

### Sagens forløb

30-01-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 03-02-2020 Magistraten

Fremsendes til [adresse] Byråd med bemærkning, at Magistraten i mødet den 3. februar 2020 anbefaler, at byrådet tiltræder Magistratsafdelingen for Teknik og Miljøs indstilling af 6. januar 2020.

Rådmand Isabella Nissen, rådmand Malthe Schmidt og Jakob Madsen tog forbehold.

 05-02-2020 [adresse]
Fremsendes til Teknisk Udvalg til behandling i henhold til beslutning i byrådets møde den 5. februar 2020.
 24-02-2020 Teknisk Udvalg

Michael Dam, Martin Poulsen, Troels Dam og Solvej Kjær kunne tiltræde indstillingen i overensstemmelse med Magistratens anbefaling.

Nick Paulsen og Margrethe Andreasen kunne tiltræde indstillingen med forbehold for, at der vælges en bus-rapid-transit løsning (BRT), da letbanen er forældet og æstetisk skæmmende og med bemærkning om, at man er meget betænkelig ved linjeføringen gennem [adresse].

Jakob Madsen kunne tiltræde indstillingen med bemærkning om, at alternativet med [adresse] ikke ønskes undersøgt som en mulig løsning.

 26-02-2020 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 26. februar 2020 har vedtaget Magistratens indstilling i overensstemmelse med erklæring fra Teknisk Udvalg af 24. februar 2020.

Venstres byrådsgruppe kunne tiltræde indstillingen med forbehold for, at der vælges en bus-rapid-transit løsning (BRT).

Enhedslisten de Rød-Grønne kunne tiltræde indstillingen med bemærkning om, at alternativet med [adresse] ikke ønskes undersøgt som en mulig løsning.

Dansk Folkepartis byrådsgruppe kunne ikke tiltræde indstillingen.